google/wiki40b huggingface dataset:
निःयुद्ध

इतिहास

निःयुद्ध एक प्राचीन भारतीय कला है। इसके आदिदेव भगवान शिव माने जाते हैं। महर्षि वशिष्ठ के काल में इसे निःयुद्ध कहते थे। विविध कालखण्ड में बाहुयुद्ध, मल्लयुद्ध, प्राणयुद्ध आदि इसके विभिन्न अंग थे। दक्षिण भारतीय कलरीपायट्टु में भी इस कला के अवयव हैं। यह भारतीय विद्या बौद्ध भिक्षुओं तथा प्रवासी भारतीयों द्वारा अनेक देशों में गयी तथा इससे अनेक युद्ध कलाओं का प्रादुर्भाव हुआ। पश्चिम में इसका उपयोग सामरिक दृष्टि से किया गया और यही इसका एकमात्र उद्देश्य बनकर रह गया जबकि भारतीय दृष्टिकोण शारीरिक, मानसिक तथा आध्यात्मिक दृष्टि से मनुष्य का पूर्ण विकास करना रहा है।
इस कला के वर्तमान स्वरूप का विकास इंडियन नियुद्ध मार्शल  आर्ट्स फेडरेशन के रूप में सन १९८५ में ग्रांड मास्टर श्री अर्जुन सिंह घले द्वारा किया गया ! जिन्होंने निःयुद्ध के उत्थान के लिए अपना जीवन समर्पित किया है ! आज हम लोग भी नियुद्ध के उत्थान के लिए कार्य कर रहे है
उत्तर लखीमपुर

भौगोलिक स्थिति

शहर की स्थिति 27° 13' 60 उ. एवं 94° 7' 0 पू. में है।

जनसांख्यिकी

२००१ की भारतीय जनगणना के अनुसार, उत्तर लखीमपुर की जनसंख्या ५४,२६२ है। जनसंख्या पर आधारित इस शहर को श्रेणी-२ (५०,००० और ९९,९९९ निवासी के बीच) आंका गया है।
इनमें ५३% पुरुष हैं और ४७% स्त्रियां हैं। उत्तर लखीमपुर की औसत साक्षरता दर ६९% है, जो राष्ट्रीय औसत ५९.५% से काफी अधिक है। इनमें पुरुष दर ७३% और स्त्री साक्षरता दर ६४% है। शहर की १३% जनसंक्या ६ वार्ष से कम आयु की है।
भारतीय आम चुनाव, १९५१-१९५२

भारतीय आम चुनाव, १९५१-१९५२ ने अगस्त १९४७ में भारत के स्वतन्त्र होने के बाद, पहली लोक सभा का निर्वाचन किया।
धनु तारामंडल

धनु या सैजीटेरियस (अंग्रेज़ी: Sagittarius) तारामंडल राशिचक्र का एक तारामंडल है जिसमें हमारी गैलेक्सी, क्षीरमार्ग, का केंद्रीय हिस्सा आता है। पुरानी खगोलशास्त्रिय पुस्तकों में इसे अक्सर एक धनुर्धारी (घोड़े के धड़ और इंसान के सर वाले) किन्नर के रूप में दर्शाया जाता था। धनु तारामंडल में हमारी आकाशगंगा के केन्द्र में स्थित धनु ए (Sagittarius A) नामक खगोलीय रेडियो स्रोत है जो धनु ए* नामक विशालकाय काले छिद्र का घर माना जाता है।

तारे

धनु तारामंडल में बारह मुख्य तारे हैं, हालांकि वैसे इसमें दर्ज़नों तारे स्थित हैं। इस तारामंडल के कुछ तारे मिलकर इसके अन्दर एक चायदानी की आकृति बनाते हैं। क्योंकि इस तारामंडल में हमारी गैलेक्सी, आकाशगंगा, का केंद्र भी पड़ता है इसलिए इसमें बहुत सी निहारीकाएँ भी दिखती हैं जिनमें से एक मस्सियर ५५ नाम का तारासमुह का प्रकाश प्रबल है।
२०१२ ईसा पूर्व

२०१२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०१२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
यशवंत केशव पाध्ये

यशवंत केशव पाध्ये ,अग्रणी भारतीय बोलती कठपुतलीकार ( Ventriloquist थे )। उन्होंने भारत में 1920 में कठपुतली प्रदर्शन एवं निर्माण प्रारम्भ कर दिया था। . ये एक कुशल कठपुतलीकार और कठपुतली निर्माता थे ।

प्रारंभिक जीवन

उन्होंने भारत में एक जादूगर के रूप में सर्वप्रथम जादू का प्रदर्शन किया। बाद में उन्होंने इंग्लैंड से कठपुतलियों को लाया और फिर धीरे धीरे कठपुतलीकला का प्रदर्शन शुरू कर दिया।

जादू

यशवंत केशव पाध्ये ने शुरू में छोटे कार्यकर्मो द्वारा जादू का प्रदर्शन किया , जब मनोरंजन उद्योग में अपनी प्रारंभिक अवस्था में था. हालांकि उन्होंने कालांतर में स्वयं को जादू और कठपुतली के संयोजन से एक उत्कृष्ट 'बोलती कठपुतलीकार ' साबित किया। बाद में धीरे-धीरे इंग्लैंड से लाई गई कठपुतलियों से अपने शो शुरू किये।बबाद में उन्होंने अमेरिका से मंगाई गई पुस्तक से स्वयं बोलती कठपुतलियो का अभ्यास शुरू किया। दर्शकों ने इससे पहले एक जीवंत ventriloquial कठपुतली को कभी नहीं देखा था इससे वे बहुत उत्साहित हुए ।

कठपुतलियों फिल्मों में

बोलती कठपुतली कला की लोकप्रियता हासिल करने के बाद , उन्हें फिल्म निर्माताओं से प्रस्तावों प्राप्त हुए । एक हिंदी फिल्म अकेली मत जइयो में उनकी कठपुतलियों को चित्रित किया गया था. उन्होंने अभिनेता राजेंद्र कुमार के साथ अपनी प्रसिद्ध कठपुतली "अर्धवटराव " का प्रस्तुतीकरण किया । कठपुतली का संचालन पाध्ये द्वारा गया था . इस फिल्म का संगीत मदन मोहन द्वारा रचा गया था तथा गीत Majrooh Sultanpuri के थे।

व्यक्तिगत जीवन

वाय .के . पाध्ये  के बेटे रामदास पाध्ये , उनकी बहू अपर्णा, और अपने पोते सत्यजीत और परीक्षित भी बोलती कठपुतलीकार और कठपुतली कलाकारों के रूप में मनोरंजन के क्षेत्र में कार्य कर रहे हैं .
आनन्दलहरी

स्तोत्र

भवानि स्तोतुं त्वां प्रभवति चतुर्भिर्न वदनैः

प्रजानामीशानस्त्रिपुरमथनः पंचभिरपि।
न षड्भिः सेनानीर्दशशतमुखैरप्यहिपति-

स्तदामन्येषां केषां कथय कथमस्मिन्नवसरः॥१॥
घृतक्षीरद्राक्षामधुमधुरिमा कैरपि पदै-

र्विशिष्यानाख्येयो भवति रसनामात्रविषयः।

तथा ते सौन्दर्यं परमशिवदृंमात्रविषयः

कथंकारं ब्रूमः सकलनिगमागोचरगुणे॥२॥
मुखे ते तांबूलं नयनयुगले कज्जलकला

ललाटे काश्मीरं विलसति गले मौक्तिकलता।

स्फुरत्कांची शाटी पृथुकटितटे हाटकमयी

भजामि त्वां गौरीं नगपतिकिशोरीमविरतम्॥३॥
विराजन्मन्दारद्रुमकुसुमहारस्तनतटी-

नदद्वीणानादश्रवणविलसत्कुण्डलगुणा।

नतांगी मातंगी रुचिरगतिभंगी भगवती

सती शंभोरंभोरुहचटुकचक्षुर्विजयते॥४॥
नवीनार्कभ्राजन्मणिकनकभूषापरिकरै-

र्वृतांगी सारंगीरुचिरनयनांगीकृतशिवा।

तटित्पीता पीतांबरललितमज्जीरसुभगा

ममापर्णा पूर्णा निरवधिसुखैरस्तु सुमुखी॥५॥
हिमाद्रेः संभूता सुललितकरैः पल्लवयुता

सुपुष्पा मुक्ताभिर्भ्रमरकलिता चालकभरैः।

कृतस्थाणुस्थाना कुचफलनता सूक्तिसरसा

रुजां हन्त्री गन्त्री विलसति चिदानन्दलतिका॥६॥
सपर्णामाकीर्णां कतिपयगुणैः सादरमिह

श्रयन्त्यन्ये वल्लीं मम तु मतिरेवं विलसति।

अपर्णैका सेव्या जगति सकलैर्यत्परिवृतः

पुराणोऽपि स्थाणुः फलति किल कैवल्यपदवीम्॥७॥
विधात्री धर्माणां त्वमसि सकलांनायजननी

त्वमर्थानां मूलं धनदनमनीयां‌घ्रिकमले।

त्वमादिः कामानां जननि कृतकन्दर्पविजये

सतां मुक्तेर्बीजं त्वमसि परमब्रह्ममहिषी॥८॥
प्रभूता भक्तिस्ते यदपि न ममालोलमनस-

स्त्वया तु श्रीमत्या सदयमवलोक्योऽहमधुना।

पयोदः पानीयं दिशति मधुरं चातकमुखे

भृशं शंके कैर्वा विधिभिरनुनीता मम मतिः॥९॥
कृपापांगालोकं वितर तरसा साधुचरिते

न ते युक्तोपेक्षा मयि शरणदीक्षामुपगते।

न चेदिष्टं दद्यादनुपदमहो कल्पलतिका

विशेषः सामान्यैः कथमितरवल्लीपरिकरैः॥१०॥
महान्तं विश्वासं तव चरणपंकेरुहयुगे

निधायान्यन्नैवाश्रितमिह मया दैवतमुमे।

तथापि त्वच्चेतो यदि मयि न जायेत सदयं

निरालम्बो लम्बोदरजननि कं यामि शरणम्॥११॥
अयः स्पर्शे लग्नं सपदि लभते हेमपदवीं

यथा रथ्यापाथः शुचि भवति गंगौघमिलितम्।

तथा तत्तत्पापैरतिमलिनमन्तर्मम यदि

त्वयि प्रेम्णा सक्तं कथमिव न जायेत विमलम्॥१२॥
त्वदन्यस्मादिच्छाविषयफललाभे न नियम-

स्त्वमज्ञानामिच्छाधिकमपि समर्था वितरणे।

इति प्राहुः प्रांचः कमलभवनाद्यास्त्वयि मन-

स्त्वदासक्तं नक्तंदिवमुचितमीशानि कुरु तत्॥१३॥
स्फुरन्नानारत्नस्फटिकमयभित्तिप्रतिफल-

त्त्वदाकारं चंचच्छशधरकलासौधशिखरम्।

मुकुन्दब्रह्मेन्द्रप्रभृतिपरिवारं विजयते

तवागारं रंयं त्रिभुवनमहाराजगृहिणि॥१४॥
निवासः कैलासे विधिशतमखाद्याः स्तुतिकराः

कुटुंबं तॆलोक्यं कृतकरपुटः सिद्धिनिकरः।

महेशः प्राणेशस्तदवनिधराधीशतनये

न ते सौभाग्यस्य क्वचिदपि मनागस्ति तुलना॥१५॥
वृषो वृद्धो यानं विषमशनमाशा निवसनं

श्मशानं क्रीडाभूर्भुजगनिवहो भूषणविधिः।

समग्रा सामग्री जगति विदितैव स्मररिपो-

र्यदेतस्यैश्वर्यं तव जननि सौभाग्यमहिमा॥१६॥
अशेषब्रह्माण्डप्रलयविधिनैसर्गिकमतिः

श्मशानेष्वासीनः कृतभसितलेपः पशुपतिः।

दधौ कण्ठे हालाहलमखिलभूगोलकृपया

भवत्याः संगत्याः फलमिति च कल्याणि कलये॥१७॥
त्वदीयं सौन्दर्यं निरतिशयमालोक्य परया

भियैवासीद्गंगा जलमयतनुः शैलतनये।

तदेतस्यास्तस्माद्वदनकमलं वीक्ष्य कृपया

प्रतिष्ठामातन्वन्निजशिरसि वासेन गिरिशः॥१८॥
विशालश्रीखण्डद्रवमृगमदाकीर्णघुसृण-

प्रसूनव्यामिश्रं भगवति तवाभ्यंगसलिलम्।

समादाय स्रष्टा चलितपदपांसून्निजकरैः

समाधत्ते सृष्टिं विबुधपंकेरुहदृशाम्॥१९॥
वसन्ते सानन्दे कुसुमितलताभिः परिवृते

स्फुरन्नानापद्मे सरसि कलहंसालिसुभगे।

सखीभिः खेलन्तीं मलयपवनान्दोलितजले

स्मरेद्यस्त्वां तस्य ज्वरजनितपीडापसरति॥२०॥
॥आनन्दलहरी संपूर्णा॥
शिवपुरी ज़िला

माधव चौक

यह शिवपुरी नगर का मुख्य बाजार तथा मुख्य चौराहा है। यहां पर सभी प्रकार की दुकानें और बैंक सुविधाएँ उपलब्ध हैं। यह नगर का आकर्षण केंद्र है।

छतरी

छतरी अलंकृत संगमरमर की कारीगरी का उत्कृष्ट नमूना है। छतरी में प्रवेश करते ही विधवा रानी महारानी सख्या राजे सिंधिया की स्मृति में समाधि स्थल है।
 उसके ठीक सामने तालाब और उसके बाद सामने ही माधव राव सिंधिया का समाधि स्थल बना है। इनके बुर्ज मुग़ल और राजपूत की मिश्रित शैली में निर्मित हैं। इन समाधि स्थलों में संगमरमर और रंगीन पत्थरों की कारीगरी उत्कृष्ट एवं अद्वितीय है। 
इसी तालाब के एक ओर राम, सीता और लक्ष्मण का मंदिर और मंदिर के बाहर हनुमान जी खड़े हैं। इस मंदिर के ठीक सामने तालाब के उस पार राधा -कृष्णा का मंदिर है।

पर्यटक गांव

शिवपुरी पर्यटन केंद्र है। यहाँ पर दूर-दूर से पर्यटक सदैव आते रहते है। शिवपुरी पूरे वर्ष सैलानियों के लिए आकर्षण का केंद्र रहता है लेकिन प्रथम वारिश के बाद यहां की प्रकृति में चारु चाँद लग जाते हैं। सैलानियों के ठहरने के लिए पर्यटन विभाग की ओर से पर्यटक गांव की स्थापना की गई है। यह प्राकतिक कुण्ड " भदैया कुण्ड " के निकट स्थित है।

माधव नेशनल पार्क

शिवपुरी में आगरा -बम्बई और झाँसी -शिवपुरी के मध्य माधव नेशनल पार्क स्थित है। इसका क्षेत्रफल 157.58 वर्ग किलोमीटर है। पार्क पूरे वर्ष सैलानियों के लिए खुला रहता है। चिंकारा, भारतीय चिकारे और चीतल की बड़ी संख्या में हैं। नील गाय, सांभर, चौसिंगा , कृष्णमृग, आलस भालू, तेंदुए और आम लंगूर विशाल पार्क के अन्य निवासी हैं।
सादन का बास

सादन का बास, (मुंडफोडी) महवा तहसील, दौसा जिला, राजस्थान में बसा हुआ एक छोटा सा गाँव हैँ। इसकी जनसंख्या लगभग 496 हैँ। सादन का बास पश्चिम में बाण गंगा नदी व पूर्व में अरावली पर्वत माला के बीच में बसा हुआ हैँ।
इस गाँव में मीणा (मीमरोट) समाज के लोग रहते हैंँ। इस समाज की आराध्य देवी चामुण्डा माता व आराध्य देवता बन्जारा बाबा हैँ। महवा-बाँदीकुई रोड इस गाँव के पास से गुजर रहा हैँ। इसके पास घना जंगल एवं पहाड है, इस जंगल में एक बडा सा बाँध हैँ। इन पर्वतो पर सिध्द बाबा का मन्दिर हैँ।

नामकरण

इस गाँव का नाम सादन का बास इसलिए रखा गया हैँ कि यहाँ के अधिकत्म लोग ध्रुमपान नहीं करते हैंँ। यहाँ पर एक प्राचीन प्राथमिक विधालय हैँ जिसमें आस-पास के गाँवो के बच्चे आते हैंँ।

निकट

सादन का बास महवा से 17 किलोमीटर व मेहन्दीपुर बालाजी से 9 किलोमीटर दूर स्थित हैँ।
अनुरूप संकेत प्रसंस्करण

अनुरूप संकेत प्रसंस्करण में इन्पुट संकेत, संधाधन करने वाली प्रणाली और आउटपुट संकेत - सभी अनुरूप (एनालॉग) होते हैं। आजकल आपरेशनल प्रवर्धक अनुरूप संकेत प्रसंस्करण करने वाला सर्वाधिक सरल एवं उपयुक्त युक्ति है।
संकेतों को जोड़ना, घटाना, प्रवर्धन, अवकलन, समाकलन, मॉडुलन (मॉड्युलेशन), फिल्टरन (फिल्टरिंग) आदि कुछ प्रमुख अनुरूप संकेत प्रसंस्करण हैं। फुरिए ट्रांसफॉर्म, लाप्लास ट्रांसफॉर्म, कॉनवोल्यूशन आदि कुछ जटिल प्रकार के अनुरूप संकेत प्रसंस्करण हैं।
इंगमार बर्गमान

जीवनी

बर्गमैन का जन्म स्वीडन के उपासला में हुआ था। उनके पिता मार्टिन लूथर की विचारधारा को मानने वाले चर्च के मंत्री और स्वीडन के तत्कालीन राजा के पादरी थे। स्पष्ट है कि बर्गमैन का लालन-पालन एक रुढिवादी और अनुशासनप्रिय परिवार में हुआ। बावजूद इसके बर्गमैन की चर्च और धार्मिक मान्यताओं में आस्था मात्र 8 वर्ष का आयु में ही समाप्त हो गई, जिसका वर्णन उन्होंने अपनी जीवनी में किया है। बर्गमैन जब 9 साल के थे तब उन्होंने अपने खिलौने बेचकर मैजिक लैन्टर्न खरीद लिया और यहीं से फिल्मों के प्रति उनमें रुचि जगनी शुरू हो गई।
बर्गमैन का स्कूली शिक्षा से से मन उचटने लगा और नौबत यहां तक आ गई कि स्कूल के प्रधानाचार्य ने बर्गमैन के रिपोर्ट कार्ड में उन्हें प्राब्लम चाइल्ड घोषित कर दिया। जवाब में बर्गमैन ने स्कूली पढ़ाई की होमवर्क और लगातार परीक्षाओं का परिपाटी का विरोध किया। 1934 में 16 साल की आयु में बर्गमैन को गर्मी की छुट्टियां पारिवारिक मित्रों के पास बिताने के लिए जर्मनी भेजा गया। वहां वेंमार में बर्गमैन ने हिटलर की नाजी रैली में भाग लिया।
बर्गमैन ने अपनी जीवनी में लिखा है कि किस तरह वो जीवन के उस दौर में हिटलर की विचारधारा से प्रभावित थे। वो हिटलर की सफलताओं से उत्साहित हो जाते थे जबकि उसकी असफलताएं उन्हें अवसाद की ओर ढकेल देती थीं। बर्गमैन के अनुसार हिटलर की उपस्थिति और उसके भाषण लोगों में गजब की ऊर्जा का संचार कर देते थे। बर्गमैन ने दो बार पांच-पांच महीने की अनिवार्य सैन्य सेवा भी की।
1937 में बर्गमैन ने स्नातक की पढ़ाई के लिए स्टॉकहोम विश्वविद्यालय के साहित्य और कला विभाग में दाखिला ले लिया। अध्ययन के दौरान वो रंगमंच से जुड़े लोगों के संपर्क में आए और सिनेमा से उनका गहरा लगाव हो गया। उनकी पढ़ाई प्रभावित होने लगी और इस वजह से उनका अपने पिता से मतभेद भी हो गया। बर्गमैन स्नातक की परीक्षा उत्तीर्ण नहीं कर पाए लेकिन कई नाटकों की पटकथा लिखने में उन्हें सफलता जरूर मिली। यही वो दौर था जब उन्हें अपनी एक पटकथा पर आधारित एक नाटक के निर्देशन का मौका मिल गया।

फिल्म निर्माण

बर्गमैन को फिल्म में काम करने का मौका फिल्म निर्दशक आल्फ स्जोबर्ग की फिल्म टॉरमेंट में पटकथा लेखक के रूप में मिला। हालांकि उन्हें बतौर निर्देशक पहली बड़ी सफलता 1954 में फिल्म स्माइल ऑफ अ समर नाइट से मिली। इस फिल्म को कान्स फिल्म समारोह में पाम डी ओर के लिए नामांकित किया गया। इसके बाद प्रदर्शित हुईं दे सेवेंथ सील और वाइल्ड स्ट्राबेरीज ने बर्गमैन को एक श्रेष्ठ फिल्मकार के रूप में स्थापित कर दिया।
1960 के दशक में बर्गमैन ने तीन फिल्मों का निर्देशन किया जिसकी कथावस्तु के केंद्र में आस्था और ईश्वर के अस्तित्व पर सवाल था। लेकिन 1966 में आई फिल्म परसोना में बर्गमैन की सिनेमाई विचार दृष्टि स्पष्ट होकर सामने आई। इस फिल्म को आलोचक बर्गमैन का मास्टरपीस मानते हैं।
लम्बाघर

पुरातत्त्वशास्त्र और मानवशास्त्र में लम्बाघर ऐसे एक कमरे वाले घर को कहा जाता है जिसकी चौड़ाई कम हो लेकिन लम्बाई उसके मुकाबले में बहुत ज्यादा हो। एशिया, यूरोप और उत्तर अमेरिका के कई समुदायों में ऐसे लम्बेघर बनाने का रिवाज है। अक्सर ऐसे घर लकड़ी, सरकंडों या बांस के बने होते हैं। कई मनुष्य समाजों में देखा गया है के समाज के शुरुआत में किसी भी अन्य मक़ान बनाने से पहले लम्बेघर बनाये जाते हैं। इनका प्रयोग समुदाय के मुख्य व्यक्तियों की बैठकों से लेकर परिवारों के रहने के लिए हो सकता है। मिसाल के लिए उत्तर अमेरिका के इरक्वॉइ मूल अमेरिकी आदिवासी समुदाय के हर लम्बेघर में लगभग २० परिवार इकट्ठे रहते थे। हर घर की मुखिया उस घर की सब से बुज़ुर्ग औरत होती थी।
सुंग वंश

thumb|320 × 226px|शुंग वंश|
शुंगवंश मौर्य वंश के अंतिम सम्राट् बृहद्रथ के प्रधान सेनापति पुष्यामित्र द्वारा प्रतिष्ठित एक प्राचीन राजवंश। 
ईसा से १८४ वर्ष पूर्व पुष्यमित्र शुंग ने बृहद्रथ को मारकर मौर्य साम्राज्य पर अपना अधिकार जमाया। यह राजा वैदिक या सनातनी धर्म का पक्का अनुयायी था, जिस समय पुष्यमित्र मगध के सिंहासन पर बैठा, उस समय साम्राज्य नर्मदा के किनारे तक था और उसके अंतर्गत आधुनिक बिहार, संयुक्त प्रदेश, मध्य प्रदेश आदि थे। कलिंग के राजा खारवेल्ल तथा पंजाब और काबुल के यवन (यूनानी) राजा मिनांडर (बौद्ध मिलिंद) ने सुंग राज्य पर कई बार चढ़ाइयाँ की, पर वे हटा दिए गए। 
यवनों का जो प्रसिद्ध आक्रमण साकेत (अयोध्या) पर हुआ था, वह पुष्यामित्र के ही राजत्व काल में हुआ। पुष्यमित्र के समय का उसी के किसी सामंत या कर्मचारी का एक शिलालेख अभी हाल में अयोध्या में मिला है जो पालि लिपि में होने पर भी मुुुुख्यतया संस्कृत में है, यह लेख नागरीप्रचारिणी पत्रिका में प्रकाशित हो चुका है इससे जान पड़ता है कि पुष्यामित्र कभी कभी साकेत (अयोध्या) में भी रहता था और वह उस समय एक समृद्धिशाली नगर था। 
पुष्यमित्र के पुत्र अग्निमित्र ने विदर्भ के राजा को परास्त करके दक्षिण में वरदा नदी तक अपने पिता के राज्य का विस्तार बढ़ाया। जैसा कालिदास के मालविकाग्निमित्र नाटक से प्रकट है, अग्निमित्र ने विदिशा को अपनी राजधानी बनाया था जो वेत्रवती और विदिशा नदी के संगम पर एक अत्यंत सुंदर पुरी थी। इस पुरी के खँडहर भिलसा (ग्वालियर) से थोड़ी दूर पर दूर तक फैले हुए हैं। चक्रवर्ती सम्राट् बनने की कामना से पुष्यामित्र ने इसी समय बड़ी धूमधाम से अश्वमेध यज्ञ का अनुष्ठान किया। इस यज्ञ के समय महाभाष्यकार पतंजलि जी विद्यमान थे। अश्वरक्षा का भार पुष्यामित्र के पौत्र (अग्निमित्र के पुत्र) वसुमित्र को सौंपा गया जिसने सिंधु नदी के किनारे यवनों को परास्त किया। पुष्यमित्र के समय में वैदिक या सनातन धर्म का फिर से उत्थान हुआ और बौद्ध धर्म दबने लगा। बौद्ध ग्रंथों के अनुसार पुष्यमित्र ने बौद्धों पर उनकी यवन प्रेमी राजद्रोही , देशद्रोही एवं जनद्रोही प्रवृत्तियों के कारण बड़ा अत्याचार किया और वे देेेेशद्रोही धर्मद्रोही विलासी बौद्ध राज्य छोड़कर भागने लगे।
ईसा से १४८ वर्ष पहले पुष्यमित्र की मृत्यु हुई और उसका पुत्र अग्निमित्र सिंहासन पर बैठा। उसके पीछे पुष्यमित्र का भाई सुज्येष्ठ और फिर अग्निमित्र का पुत्र वसुमित्र गद्दी पर बैठा। फिर धीरे धीरे इस वंश का प्रताप घटता गया और वसुदेव ने विश्वासघात करके 'कण्व' नामक ब्राह्मण राजवंश की प्रतिष्ठा की।
मूलभूत अनुसंधान

प्राकृतिक परिघटनाओं एवं अन्य परिघटनाओं की समझ को उन्नत बनाने की दिशा में किये गये वैज्ञानिक अनुसंधान को मूलभूत अनुसन्धान (बेसिक रिसर्च) कहते हैं। इसे 'शुद्ध विज्ञान' (प्योर साइंस) और 'मूलभूत विज्ञान (बेसिक साइंस) भी कहते हैं।
डैग हैमरस्क्जोंल्ड

प्रारम्भिक जीवन

डैग हैमरस्क्जोंल्ड का जन्म स्वीडन के जोंकोपिंग में हुआ था। उनके बचपन का अधिकांश समय अपसला में बीता। सन 1914 से 1917 तक स्वीडन के प्रधानमंत्री रहे हजाल्मर हैमरस्क्जोंल्ड के वे पुत्र थे। उनके पूर्वजों ने 17 वीं शताब्दी में स्वीडन पर राज किया था। उन्होने पहले कैथेड्रल स्कूल और फिर अपसला विश्वविद्यालय में अध्ययन किया। 1930 में उन्होने दर्शन से परास्नातक की शिक्षा ग्रहण की और कानून की डिग्री प्राप्त की। कानून की डिग्री के साथ ही उन्हें बेरोजगारी समिति में सहायक सचिव के रूप में नौकरी मिल गई।इस पद पर वे 1930 से 1934 तक रहे। इसी दौरान उन्होने अर्थशास्त्र में "व्यापार चक्र के प्रसार" विषय पर थीसिस लिखा और स्टॉकहोम विश्वविद्यालय से डॉक्टर की उपाधि प्राप्त की। 1936 में वे सेवेरीग्स रिक्स बैंक में सचिव के रूप में नियुक्त हुये और जल्द ही पदोन्नत भी हुये। वे 1941 से 1948 तक उसी बैंक के अध्यक्ष के रूप में कार्य किया। 
अपने प्रसाशनिक दायित्वों के साथ डैग हैमरस्क्जोंल्ड ने शीघ्र ही स्वीडन में एक लोकसेवक के रूप में अपने सफल कैरियर को विकसित कर लिया। 1935 से 1941 तक वे सेंट्रल बैंक ऑफ स्वीडन के सचिव रहे। उसी दौरान 1936 से 1945 तक वे बित्त मंत्रालय में राज्य सचिव भी रहे। तत्पश्चात 1941 से 1948 तक वे सेंट्रल बैंक ऑफ स्वीडन के गवर्नर पद पर रहते हुये अपनी सेवाएँ दी। 1947 से 1953 तक वे यूरोपीय आर्थिक सहयोग संगठन (OEEC) के लिए स्विडिश प्रतिनिधि के रूप में अपनी सेवाएँ दी। 1949 से 1951 तक वे विदेश मंत्रालय में कैबिनेट सचिव और 1951 से 1953 तक बिना पोर्टफोलियो के मंत्री रहे। 
युद्ध के बाद की आर्थिक समस्याओं को दूर करने हेतु बनाई गयी योजनाओं में उन्होने सरकार का सहयोग किया। 1950 में मार्शल योजना की स्थापना के लिए बुलाये गए पेरिस सम्मेलन का उन्होने प्रतिनिधित्व किया। वे उनीस्केन (Uniscan) के स्वीडिश प्रतिनिधिमंडल के प्रमुख भी रहे, हालांकि हैमरस्क्जोंल्ड को हमेशा सोशल डेमोक्रेट प्रभुत्व वाली कैबिनेट दिया जाता रहा, क्योंकि उनकी कभी भी किसी राजनीतिक दल में सहभागिता नहीं रही थी। 1951 में हैमरस्क्जोंल्ड पेरिस में संयुक्त राष्ट्र महासभा में स्वीडिश प्रतिनिधिमंडल के उपाध्यक्ष बनें। उसके बाद वे न्यूयॉर्क में महासभा के लिए 1952 में स्वीडिश प्रतिनिधिमंडल के अध्यक्ष बनाए गए। 20 दिसम्बर 1954 को स्वीडिश अकादमी में वे अपने पिता के खाली सीट पर निर्वाचित हुये।

संयुक्त राष्ट्र महासचिव

जब ट्रीगवी ली ने 1953 में संयुक्त राष्ट्र के महासचिव के पद से इस्तीफा देकर संयुक्त राष्ट्र सुरक्षा परिषद से हैमरस्क्जोंल्ड की सिफारिश की तो समूचे विश्व को आश्चर्य हुआ।उम्मीदवारों की एक लंबी शृंखला के बाद जब कोई प्रतिनिधि नहीं चुना गया तब संयुक्त राष्ट्र सुरक्षा परिषद के द्वारा डैग हैमरस्क्जोंल्ड को विकल्प के रूप में चुना गया, किन्तु वे दुबारा 1957 में निर्विरोध चुने गए। सोवियत संघ उनके नेतृत्व में कांगो समस्या के दौरान गुस्से में आ गया था और सुझाव दिया था कि इस पद पर त्रिकोणीय उम्मीदवार का गठन किया जाये। इसका विरोध पश्चिमी देशों के द्वारा किया गया और सोवियत संघ ने उनका सुझाव मंजूर कर लिया। वे 31 मार्च को ग्यारह सुरक्षा परिषद के सदस्यों के बाहर 10 के बहुमत से चुन लिए गए थे। संयुक्त राष्ट्र महासभा में वे 7 से 10अप्रैल के सत्र में 60 की तुलना में 57 मतों से चुने गए। इस चुनाव को राजनीतिक विचारों के बिना एक सक्षम टेक्नोक्रेट के रूप में देखा गया। 1957 में, वह फिर से इस पद हेतु निर्वाचित हुये थे।

मृत्यु

18 सितंबर 1961 को हैमरस्क्जोंल्ड की मृत्यु उत्तरी रहोडेशिया (अब ज़ाम्बिया) में हवाई दुर्घटना में हुई थी जब वे कांगो के लिए एक शांति मिशन पर थे।
लौकी

लौकी (वानस्पतिक नाम : Lagenaria siceraria) एक सब्जी है। वैकल्पिक नाम 'लउका' या 'कद्दू' है। 
लौकी का उत्पत्ति__भारत में हुआ था
लेकिन यहां से अफ्रीका तथा अन्य गर्म देशों तक पहुंचा
मोटापा कम करने के लिए इसके रस का प्रयोग किया जाता है। आकार के अनुसार लौकी मुख्यतः दो प्रकार की होती है- लम्बी बेलनाकार लौकी तथा गोल लौकी।
क्रान्ति

शब्द व्युत्पत्ति

कोपरनिकस ने सूर्य के चारों ओर ग्रहों की गति पर लिखे गए अपने लेख को "ऑन द रिवौल्युशन ऑफ सेलेस्टियल बौडीज़ " नाम दिया। इसके बाद 'क्रान्ति' खगोल विद्या से ज्योतिष संबंधी स्वदेशी विद्या के क्षेत्र में प्रविष्ट हो गयी; जिसने सामाजिक व्यवस्था में आकस्मिक परिवर्तनों का प्रतिनिधित्व किया। इस शब्द का प्रथम राजनीतिक प्रयोग 1688 में विलियम III द्वारा जेम्स II के स्थानापन्न होने के वर्णन में किया गया। इस प्रक्रिया को "द ग्लोरियस रिवौल्युशन " का नाम दिया गया।

प्रकार

सामाजिक विज्ञान और साहित्य में क्रान्तियों के अनेकों भिन्न वर्ग विज्ञान हैं। उदाहरण के लिए, प्राचीन विद्वान एलेक्सिस डि टौक्युविले ने 1) राजनीतिक क्रान्तियों और 2) आकस्मिक व हिंसक क्रान्तियां जोकि ना सिर्फ नए राजनीतिक प्रणाली की स्थापना करना चाहती हैं बल्कि पूरे समाज को रूपांतरित करना चाहती हैं और 3) समग्र समाज का धीमा किन्तु व्यापक रूपांतरण जिसे पूरी तरह अपने रूप में आने में कई पीढ़ियों का समय लग जाता है (पूर्व धर्म) में विभेद किया। अनेकों भिन्न मार्क्सवादी वर्ग विज्ञानों में से एक क्रान्तियों को पूर्व-पूंजीवाद, प्रारंभिक पूंजीवादी, पूंजीवादी, पूंजीवादी-प्रजातान्त्रिक, प्रारंभिक निर्धन और सामाजिक क्रान्तियों में विभाजित करता है।
चार्ल्स टिली, क्रान्ति के आधुनिक विद्वान ने, एक तख्तापलट, एक सर्वाधिकार जब्ती, एक गृहयुद्ध, एक विद्रोह और एक "महान क्रान्ति" (वह क्रान्तियां जो आर्थिक और सामाजिक ढांचे के साथ-साथ राजनीतिक व्यवस्था में भी परिवर्तन लाती हैं, जैसे कि 1789 का फ़्रांसिसी क्रान्ति, 1917 की रूसी क्रान्ति या ईरान का इस्लामिक क्रान्ति) के मध्य विभेद किया है।
अन्य प्रकार की क्रान्तियां, जिनका निर्माण अन्य वर्ग विज्ञान के लिए किया गया है, उनमे सामाजिक क्रान्तियां; श्रमजीवी वर्ग या कम्युनिस्ट क्रान्तियां शामिल हैं जो मार्क्सवाद के विचारों से प्रभावित हैं और पूंजीवाद को कम्युनिस्टवाद से स्थानान्तारित्त करने का लक्ष्य रखते हैं); असफल या अपूर्ण क्रान्तियां (वह क्रान्तियां जो सामायिक विजय के बाद अधिकार सुरक्षित कर पाने या व्यापक स्तर पर लामबंद हो पाने में असफल रहीं) या हिंसक बनाम अहिंसक क्रान्तियां.
"क्रान्ति" शब्द का प्रयोग राजनीतिक क्षेत्र से बाहर घटित हुए विशाल परिवर्तनों की ओर संकेत करने के लिए भी किया जाता है। ऐसी क्रान्तियां प्रायः राजनीतिक प्रणाली की अपेक्षा समाज, संस्कृति, दर्शन और प्रौद्योगिकी में अधिक परिवर्तन लाने के लिए पहचानी जाती हैं, इन्हें प्रायः सामाजिक क्रान्ति के नाम से जाना जाता है। कुछ वैश्विक हो सकती हैं, जबकि अन्य एक ही देश तक सीमित होती हैं। इस सन्दर्भ में क्रान्ति शब्द के प्रयोग का एक प्राचीन उदाहरण औद्योगिक क्रान्ति है (ध्यान रखें कि इस प्रकार की क्रान्तियां "धीमी क्रान्ति" के लिए टौक्युविले द्वारा दी गयी परिभाषा में भी सटीक बैठती हैं)।
नजफ़गढ़ स्टेडियम

नजफगढ़ स्टेडियम राष्ट्रीय राजधानी क्षेत्र, दिल्ली के नजफगढ़ में स्थित एक जिला स्तर का स्टेडियम है। इसे वर्ष 2000 में स्थापित किया गया था। इस 
मैदान में नवम्बर 2010 में 'मनीष वार्रियर्स' और कनाडा क्रिकेट टीम के बीच एक मैच 
खेला गया था, जब 2011 क्रिकेट विश्व कप के अभ्यास के लिए कनाडा क्रिकेट टीम भारत दौरे पर आई थी।
स्टेडियम का स्वामित्व और प्रबंधन दिल्ली सरकार के 
पास है। 19 मई 2015 को दिल्ली सरकार द्वारा यह स्टेडियम आम जनता के लिए खोल 
दिया गया।
मोम

मोम या सिक्थ, हाइड्रोकार्बनों का एक वर्ग है जो सामान्य तापमान पर सुघट्य (आघातवर्ध्य) होता है। मोम 45 °C (113 °F) से ऊपर के तापमान पर पिघल कर एक निम्न श्यानता के द्रव में का निर्माण करते हैं। मोम जल में अघुलनशील लेकिन पेट्रोलियम आधारित विलायक में घुलनशील होते हैं। 
मोम कई पौधों और जीवों द्वारा भी स्रावित किये जाते हैं, जैसे मधुमक्खी का मोम और कार्नौबा मोम (पादप मोम)। अधिकांश औद्योगिक मोम जीवाश्म ईंधनों के घटक होते हैं या फिर पेट्रोलियम यौगिकों के संश्लेषण से व्युत्पन्न होते हैं, जैसे पैराफिन। कान का मैल या मोम, मानव कान में पाया जाने वाला एक तैलीय पदार्थ है। कई पदार्थ जैसे कि सिलिकॉन मोम के गुण मोम के समान होते हैं इसलिए इन्हें मोम की श्रेणी में ही रखा जाता है।
1978 अमरीकी ओपन टेनिस प्रतियोगिता

पुरुष एकल

जिमी कोनर्स ने  ब्योन बोर्ग को 6-4 6-2 6-2 से हराया।

महिला एकल

क्रिस एवर्ट ने  पाम श्राइवर को 75 64 से हराया।
जॉर्डन की जनसांख्यिकी

धार्मिक समूह

अरब जॉर्डनियन ट्रांसजॉर्डन के ऐतिहासिक शहरों और कस्बों के प्रमुख परिवारों से निकले हैं। सबसे विशेष रूप से जेराश, अजलुन, बलका, इरबिद, मादाबा, अल करक, अकाबा, अम्मान और देश के कुछ अन्य राज्यों के गवर्नरों में। देश में अधिकांश मूल ईसाई आबादी इस जातीयता या बेडौइन जातीयता से संबंधित है।माना जाता है कि ड्रुज़ लोग जॉर्डन की कुल आबादी का लगभग 0.5% हिस्सा रखते हैं, जो लगभग 32,000 है। ड्रुज़, जो खुद को अल-मुवाहिदीन, या "एक ईश्वर में विश्वास करने वाले" के रूप में संदर्भित करते हैं, ग्रामीण, पहाड़ी इलाकों में पश्चिम और अम्मान के उत्तर में केंद्रित हैं|

शिक्षा अनुपात

जॉर्डन अपनी स्वास्थ्य सेवाओं पर खुद की प्रशंसा करता है,। योग्य चिकित्सा, अनुकूल निवेश वातावरण और जॉर्डन की स्थिरता ने इस क्षेत्र की सफलता में योगदान दिया है।
जॉर्डन की एक बहुत ही उन्नत शिक्षा प्रणाली है। स्कूल शिक्षा प्रणाली में 2 साल की पूर्व-विद्यालय शिक्षा, अनिवार्य बुनियादी शिक्षा के 10 वर्ष, और दो साल की माध्यमिक शैक्षिक या व्यावसायिक शिक्षा शामिल है|